Plán riadenia nákladov.

Kvalitné vypracovanie plánu riadenia nákladov je kľúčovou nevyhnutnosťou pri plánovaní projektov. Určuje rozpočet projektu, limity odchýlok od plánu, spôsob monitorovania finančnej disciplíny, vývoj hodnoty projektu, formáty finančného riadenia, včasného varovania a záchranný mechanizmus pri ohrození investícií do projektu.

V pláne riadenia nákladov určujeme hlavne:

* zodpovednosť za riadenie nákladov
* právomoci schvaľovať zmeny v rozpočte
* spôsob kvantitatívneho merania ceny a výkonu, primeranú odchýlku v ich pomere
* formáty, frekvenciu a určenie priebežných správ

K najdôležitejším súčastiam plánu riadenia nákladov patria:

Meranie nákladov projektu.

Meranie nákladov projektu je pomerne neľahká úloha v procese tvorby projektu, ktorá určuje čo bude zachytené, ako budú výsledky zverejnené, priebežné odhady budúcich nákladov na projekt a celkové monitorovanie projektu. Väčšinou sa však stačí obmedziť na štyri hlavné ukazovatele merania nákladov projektu:

1. meranie výkonu pre plán projektu ( vytvorená hodnota – plánovaná hodnota )

- výsledok rovný nule znamená, že projekt postupuje podľa plánu

- výsledok väčší ako nula znamená predstih

- výsledok menší ako nula znamená omeškanie

1. meranie výkonu rozpočtu projektu ( vytvorená hodnota – skutočné náklady ), výsledkom je nákladová odchýlka

- výsledok rovný nule znamená, že projekt postupuje podľa plánu

- výsledok väčší ako nula znamená predstih

- výsledok menší ako nula znamená omeškanie

1. meranie rozpracovania projektu ( podiel vytvorenej hodnoty a plánovanej hodnoty )

- výsledok rovný jednej znamená, že projekt postupuje podľa plánu

- výsledok väčší ako jedna znamená predstih

- výsledok menší ako jedna znamená omeškanie

1. meranie hodnoty práce ( podiel vytvorenej hodnoty a skutočných nákladov )

- výsledok rovný jednej znamená, že projekt postupuje podľa plánu

- výsledok väčší ako jedna znamená úspory v rozpočte

- výsledok menší ako jedna znamená prekročenie rozpočtu

Meranie nákladov projektu umožňuje riadenie vytvorenej hodnoty a ovládanie nákladov projektu. Priebežné odchýlky v jednom zo štyroch hlavných ukazovateľoch väčšie ako 0,2 sú dôvodom na prehodnotenie projektu a určenie novej prijateľnej úrovne, zrušenie, alebo opatrení na nápravu.

Určenie formátu a obsahu materiálov, ktoré by zahrňovali najmenej:

* mesačná správa: obsahom musí byť hlavne aktuálny stav nákladov, náklady na odchýlky, náklady na nápravné opatrenia, zmeny požiadaviek spustených procesov na nápravu odchýlok, …
* určenie kontrolných limitov
* určenie procesu reakcie po prekročení kontrolných limitov
* predbežné určenie nápravných opatrení
* kompetencie na zmeny po prekročení jednotlivých kontrolných limitov
* určenie formy akčného plánu na nápravu
* určenie spôsobu zapracovania akčného plánu na nápravu do plánu projektu
* formu a proces zvláštnych požiadaviek
* kompletný rozpočet projektu
* určenie prístupu k riadeniu nákladov
* výber softvéru

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licen%C4%8Dn%C3%A1_dohoda_na_verejne_spr%C3%ADstupnen%C3%A9_diela_MEDIA_COELI_%C2%AE.html)

Váš konzultant: